Ultramega OK

Το Ultramega OK είναι το πρώτο άλμπουμ του αμερικανικού ροκ συγκροτήματος Soundgarden. Κυκλοφόησε αρχικά το 1988 μέσω της SST Records.

 Σχετικά 
Το συγκρότημα είχε ήδη κυκλοφορήσει δύο EP στην Sub Pop Records, τα Screaming Life (1987) και Fopp, όταν υπέγραψαν με την SST για ένα στούντιο δίσκο. Το Ultramega OK ηχογραφήθηκε την άνοιξη του 1988 με τον παραγωγό Ντρου Κάνολετ. Το συγκρότημα δεν έμεινε ικανοποιημένο με το τελικό αποτέλεσμα ως προς τον ήχο, καθώς ο Κάνολετ δεν ήταν εξοικειωμένος με την ανεπτυσσόμενη grunge σκηνή του Σιάτλ.Phil Alexander, Περιοδικό Raw, 1989 Η μπάντα δεν συνεργάστηκε σε περιβάλλον οικείο, ενώ ο παραγωγός προτάθηκε από τη δισκογραφική γιατί μπορούσαν να κλείσουν μια καλή συμφωνία.Περιοδικό Kerrang!, 19 Αυγούστου 1995. Ο Τζακ Εντίνο, ο οποίος είχε αναλάβει την παραγωγή στο πρώτο EP, είχε ξεκινήσει να ξαναμιξάρει τα κομμάτια, όμως η προσπάθειά του απορρίφθηκε καθώς το γκρουπ ήθελε να προχωρήσει, αλλά και λόγω οικονομικών θεμάτων.Chris Nickson, New Metal Crown σελ. 89, 1995 Τελικά ασχολήθηκε με την επανέκδοση του δίσκου.http://www.blabbermouth.net/news/soundgarden-planning-to-reissue-remixed-first-album/

Το Ultramega OK φέρει χαρακτηριστικά ψυχεδελικής μουσικής δεκαετίας '60, hard rock και κλασσικού μέταλ δεκετίας '70 και harcore punk δεκαετίας '80.Περιοδικό Sounds, 13 Μαΐου 1989 Ο Στιβ Χιούι της AllMusic το αποκάλεσε ηχητικά έναν συνδυασμό Stooges και MC5 με Led Zeppelin και Black Sabbath. Έδωσε στο άλμπουμ 4/5 αστέρια, ενώ το θεωρεί το καλύτερο παράδειγμα πρώιμης grunge, πριν τους Nirvana.http://www.allmusic.com/album/ultramega-ok-mw0000202601 Στο Rolling Stone κατέλαβε 3/5 αστέρια, στο Kerrang! 4,5/5, ενώ στη Sputnikmusic 3,5/5.

Το άλμπουμ επανεκδόθηκε στις 10 Μαρτίου 2017 σε deluxe έκδοση σε CD, βινύλιο και κασέτα, όπως και σε ψηφιακή μορφή. Χρησιμοποιήθηκε το remix από το αρχείο του Τζακ Εντίνο.

 Κομμάτια 

 Προσωπικό 
 Κρις Κορνέλ - κύρια φωνητικά, κιθάρα, μπάσο στο "Circle of Power"
 Κιμ Θάιλ - κιθάρα
 Χίρο Γιαμαμότο - μπάσο, κύρια φωνητικά στο "Circle of Power"
 Ματ Κάμερον - ντραμς

 Παραπομπές 

Κατηγορία:Άλμπουμ του 1988
Κατηγορία:Δισκογραφία των Soundgarden